Roberts Golobs

**Roberts Golobs** (; dzimis ) ir Slovēnijas inženieris, uzņēmējs, politiķis. Viņš kopš 2022. gada ir Slovēnijas premjerministrs, kā arī Brīvības kustības priekšsēdētājs.

## Dzīves sākums
Roberts Golobs piedzima  Šempēterprigorīci pilsētā.
Viņš izlaida ceturto pamatskolas klasi, mācījās Novogorjes ģimnāzijā.

## Izglītība un akadēmiskā karjera
1989. gadā Golobs absolvēja Ļubļanas Universitāti Elektrotehnikas fakultātē. 1994. gadā viņš ieguva maģistra grādu, un 1994. gadā 27 gadu vecumā ieguva doktora grādu enerģētikas sistēmu jomā.

Pēc doktorantūras studiju pabeigšanas Golobs bija viesprofesors Džordžijas Tehnoloģiju institūtā Atlantā kā Fulbraita stipendiāts.
1997. gadā viņu pieņēma darbā par docentu Ļubļanas Universitātes Elektrotehnikas fakultātē, kur viņš bija asociētais profesors.

Roberts Golobs ir daudzu zinātnisku publikāciju un rakstu autors tirgu, enerģijas avotu optimizācijas un energosistēmu plānošanas jomā. Viņš vadīja daudzus fundamentālus pētījumus un rūpnieciska pielietojuma projektus Slovēnijas elektroenerģijas nozares vajadzībām.
1998. gadā viņš tika iecelts par Eiropas Savienības sarunu grupas vadītāju enerģētikas jomā.

## Uzņēmējdarbība
2002. gadā Golobs nodibināja privātu uzņēmumu *Strela-G*, kas vēlāk kļuva par valsts kontrolētu uzņēmumu *GEN-I*. Viņa vadībā uzņēmums kļuva par pirmo neatkarīgo elektroenerģijas un dabasgāzes tirgotāju Slovēnijas tirgū, un šodien tam ir vadošā mājsaimniecību elektroenerģijas patērētāju daļa.
Golobs bija *GEN-I* priekšsēdētājs viņš bija līdz 2021. gadam.

## Politiskā karjera
No 1999. gada maija līdz 2000. gada jūnijam Roberts Golobs bija Ekonomikas ministrijas valsts sekretārs premjerministra Janeza Drnovšeka vadītajā valdībā no LDS partijas. Viņš piedalījās galveno enerģētikas likumu izstrādē.
2002. gadā viņu ievēlēja Novagoricas pilsētas domē, kurā ieņēma šo amatu līdz 2022. gadam.

2011. gadā Golobs pievienojās Ļubļanas mēra Zorana Jankoviča dibinātajai partijai Pozitīvā Slovēnija. 2013. un 2014. gadā, pieaugot spriedzei partijā starp tās dibinātāju un priekšsēdētāju Zoranu Jankoviču un premjerministri Alenku Bratušku, Golobam bija starpnieka loma starp abām frakcijām.

Līdz ar galīgo šķelšanos partijā 2014. gada aprīlī viņš pievienojās jaundibinātajai Alenkas Bratušekas partijai (SAB), kļūstot par vienu no tās priekšsēdētāja vietniekiem. Pēc SAB vāja snieguma nākamajās 2014. gada vēlēšanās, iegūstot tikai četrus mandātus, viņš aizgāja prom no politikas valsts līmenī, paliekot aktīvs tikai vietējā līmenī Novagoricas pašvaldībā. No 2010. līdz 2014. gadam viņš vadīja Kromberkas-Lokes apkaimes sapulci, paliekot viens no tās dalībniekiem līdz 2022. gadam.

Kad 2021. gadā beidzās viņa kā *GEN-I* priekšsēdētāja pilnvaras un viņš nesaņēma vēl vienu, Golobs nolēma atkal aktīvi iesaistīties politikā.

## Premjerministrs
2022. gada janvārī Roberts Golobs pārņēma nelielo ārpusparlamentāro Zaļo akciju partiju un pārdēvēja to par Brīvības kustību. Slovēnijas parlamenta vēlēšanās 2022. gada 24. aprīlī Brīvības kustība ieguva 41 vietu 90 deputātu parlamentā.

Sociāldemokrāti, vēl viena kreisi centriskā partija, paziņoja, ka pievienosies Goloba vadītajai valdībai līdzās Kreisajiem, tādējādi nodrošinot Golobam vairākumu likumdevējā varā.
2022. gada 25. maijā parlaments ievēlēja Robertu Golobu par Slovēnijas premjerministru.
Golobs kritizēja Izraēlas militārās operācijas Gazas joslā Gazas kara laikā. 2024. gada maijā viņš paziņoja, ka viņa valdība atzīs Palestīnas Valsti. 5. jūnijā Slovēnijas parlaments ar 52 balsīm atbalstīja Palestīnas Valsts atzīšanu, tādējādi Slovēnija kļuva par 147. valsti, kas atzinusi Palestīnu.

## Privātā dzīve
Vairāk nekā trīsdesmit gadus Roberts Golobs bija precējies ar Janu Nemecu Golobu. Viņiem ir trīs bērni. Kopš 2022. gada rudens Golobs dzīvo kopā ar bijušo modeli Tīnu Gaberu.

## Ārējās saites

* Dr. Robert Golob Slovēnijas premjerministrs
* Assoc. Prof. Robert Golob, PhD ,Prime Minister of the Republic of Slovenia University of Ljubljana, Faculty of Electrical Engineering